wickkiey/tamil-wikipedia-chunked huggingface dataset:
# சம்சுன் நகர் அகமது

**சம்சுன் நகர் அகமது** (*Shamsun Nahar Ahmed*) வங்காளதேசத்தைச் சேர்ந்த ஓர் அரசியல்வாதி ஆவார். பேகம் சம்சுன் நகர் அகமது என்ற பெயராலும் இவர் அறியப்பட்டார். 5 ஆவது தேசிய சங்கத் தொகுதியின் உறுப்பினராக இவர் தேர்ந்தெடுக்கப்பட்டார். வங்காளதேச தேசியவாதக் கட்சியின் அரசியல்வாதியாகச் செயல்பட்டார்.  
இவரது அண்ணன் மச்சித்-உல்-அக்கு ஓர் இராணுவ அலுவலர் ஆவார். இவருக்கு மேலும் நான்கு சகோதரர்கள் இருந்தனர். இவர்களின் தந்தை 1943 ஆம் ஆண்டில் இறந்தார். பாக்கித்தான் வானொலி நிகழ்ச்சியில் சம்சுன் நகர் அகமது பாடினார்.  
2017 ஆம் ஆண்டு அக்டோபர் மாதம் 26 ஆம் தேதியன்று இவர் டாக்காவில் காலமானார்.
# சித்தி நரசிம்ம மல்லர்

***சித்திநரசிம்மன்** (Siddhi Narasimha Malla)* ஒரு மல்லர் வம்ச மன்னரும் இலலித்பூரின் மன்னரும் ஆவார். இவர் ஒரு மதம் சார்ந்த மன்னராக இருந்தார். 1619 முதல் 1661 வரை ஆட்சி செய்தார். இவர் ***சித்தி நரசிங்,** **சித்தி நர் சிங்,*** **சித்தி நரசிங்க மல்லன்** ஆகிய பெயர்களாலும் அழைக்கப்படுகிறார்.
# சித்தி நரசிம்ம மல்லர்

## பின்னணி

காத்மாண்டு பள்ளத்தாக்கு காந்திபூர், இலலித்பூர், பக்தபூர் ஆகிய மூன்று இராச்சியங்களாகப் பிரிக்கப்பட்ட பிறகு, இலலித்பூரின் நிலப்பிரபுக்களால் ஆளப்பட்டது. 1697-ஆம் ஆண்டில், சித்தி நரசிம்மர் மற்றும் இலட்சுமி நரசிம்ம மல்லனின் தாத்தா சிவசிம்ம மல்லன், இலலித்பூரின் பகுதியை இணைத்துக் கொண்டார். பின்னர் அது விஷ்ணுசிம்மரின் மகன் புரந்தரசிம்மனால் ஆளப்பட்டது.  
சிவசிம்ம மல்லர் தனது மகன் அரிகரசிம்மரை இலலித்பூரின் ஆளுநராக நியமித்தார். சிறிது காலத்திற்குப் பிறகு அரிகரசிம்மர் இறந்தார். அவருக்குப் பிறகு அவரது மூத்த மகன் சித்திநரசிம்மர் ஆட்சிக்கு வந்தார். 1619-இல் சிவசிம்ம மல்லர் இறந்தபோது சித்திநரசிம்மர் காந்திபூரிலிருந்து இலலித்பூர் சுதந்திரமாக இருப்பதாக அறிவித்தார்.
# சித்தி நரசிம்ம மல்லர்

## ஆட்சி

சித்திநரசிம்ம மல்லன் பொதுவாக இலலித்பூரின் மன்னர்களில் மிகச்சிறந்த ஒருவராகக் கருதப்படுகிறார். அப்போது இராம் ஷாவால் ஆளப்பட்ட கோர்கா நாடு போன்ற பல அண்டை நாடுகளுடன் இலலித்பூர் நல்ல நட்புடன் இருந்தது. இரு நாடுகளிலும் ஆண் வாரிசு இல்லாமல் யாராவது இறந்தால் ஒரு கூட்டு வாரிசு வேண்டும் என்ற ஒப்பந்தம் இருந்தது. இவரது மனைவி பானுமதி தெராய் பகுதியைச் சேர்ந்தவர் என்பதால் தெராய் நாடுகளுடன் நட்பான உறவுகளைப் பேணி வந்தார். இலலித்பூரைச் சேர்ந்த வணிகர்கள் லாசாவுடன் வர்த்தகம் செய்யக்கூடிய வகையில் காந்திபூருடன் அவர் ஒரு ஒப்பந்தத்தை பராமரித்து வந்தார். மேலும் கோர்காவுடனும் இதேபோன்ற ஏற்பாட்டைக் கொண்டிருந்தார்.  
பிரதாப் மல்லர் அதன் மன்னராக ஆன பிறகு காந்திபூருடனான உறவுகள் மோசமடையத் தொடங்கின. பிரதாப் மல்லர், தனது தந்தையைப் போலல்லாமல், இலலித்பூர் காந்திபூரிலிருந்து சுதந்திரமாக இருப்பதற்கான யோசனையை விரும்பவில்லை. மேலும் இலலித்பூருக்கு எதிராக பல தாக்குதல்களை நடத்தினார்.  
லாசாவிலிருந்து திரும்பும் மக்கள் ஒரு சுத்திகரிப்பு செயல்முறைக்கு உட்படுவதை வழக்கமாக்கினார். 1652-ஆம் ஆண்டில், இவர் இந்தியாவில் இரண்டு ஆண்டுகால யாத்திரை ஒன்றினை மேற்கொண்டார்.
# சித்தி நரசிம்ம மல்லர்

## இறப்பு

1657-இல் இவர் மன்னர் பதவியைத் துறந்து நாட்டிலிருந்து வெளியேறி, கங்கை ஆற்றங்கரையில் வசித்து வந்தார். இவரது கடைசி ஆண்டுகளில் வாரணாசிக்குச் சென்றார். அங்கு 1661 இல் இறந்தார்.
# லெகியான்

**லெகியான்** (ஆங்கிலம்: *Legian*; இந்தோனேசியம்: *Legian, Kuta, Badung*) என்பது இந்தோனேசியா, பாலி, பாடுங் பிராந்தியம், கூத்தா மாவட்டத்தில் உள்ள ஒரு கடற்கரை புறநகர்ப் பகுதி ஆகும். பாலியின் மேற்கு கடற்கரையில் கூத்தா நகரத்திற்கு வடக்கேயும்; செமினியாக் நகரத்திற்கு தெற்கேயும் உள்ளது.  
கூத்தா மாவட்டத்தில் உள்ள அமைந்துள்ள 5 கிராமங்கள்/துணை மாவட்டங்களில் லெகியான் ஒன்றாகும்.
# லெகியான்

## வரலாறு

லெகியான் பகுதி முன்பு காராங் கெமானிசான் என்ற கிராமத்திலிருந்து தொடங்கியது. காராங் என்றால் கிராமம் என்று பொருள். கெமானிசான் என்றால் இனிப்பு என்று பொருள். மானிஸ் என்ற சொல்லிருந்து வந்தது. "லெகி" என்ற சொல்லும் அதே இனிப்பு என்ற சொல்லைக் கொண்டுள்ளது. பின்னர் படிப்படியாக இந்தப் பகுதி லெகியான் என்று அறியப்பட்டது. லெகியான் என்பது நகரம் மட்டும் அல்ல. இது ஒரு துணை மாவட்டமும் ஆகும்.  
இந்தத் துணை மாவட்டம் 2002 பாலி குண்டுவெடிப்பு நிகழ்வாலும் பாதிக்கப்பட்டது. இந்தோனேசியாவின் வரலாற்றிலேயே மிகப் பெரிய தீவிரவாதத் தாக்குதலாக இது கருதப்படுகிறது. மொத்தம் 202 பேர் கொல்லப்பட்டனர். இவர்களில் 164 பேர் வெளிநாட்டு உல்லாசப் பயணிகள் ஆவர். இறந்தவர்களில் பெரும்பாலானோர் ஆஸ்திரேலியர்கள்..
# லெகியான்

## காட்சியகம்

- **லெகியான் காட்சிப் படங்கள்**
# சுமித்ரா சென்

**சுமித்ரா சென்** (*Sumitra Sen*)(7 மார்ச் 1933 - 3 சனவரி 2023) என்பவர் ஓர் இந்திய பெங்காலி பாடகரும் இரவீந்திர சங்கீதத்தின் விரிவுரையாளரும் ஆவார். இவரது பாடும் பாணி தாகூரின் பாடல்களை அசல் குறியீடுகளை இழக்காமல் பிரபலப்படுத்தியது.
# சுமித்ரா சென்

## தொழில்

1951-ஆம் ஆண்டில், 'கோதர் ரகல் போலே தே ரே' மற்றும் 'பெடோனர் பேடி தோலே' ஆகிய இரண்டு நஸ்ருல்கீதிகளுடன் சென் தனது பாடும் வாழ்க்கையைத் தொடங்கினார். இவரது பிரபலமான பாடல்களில் பிரதிமா பானர்ஜியின் 'ஆம்தலே ஜமுர் ஜுமுர்' அடங்கும். இவர் நாட்டுப்புறப் பாடல்களையும் பாடியுள்ளார். ஆனால் இவர் தனது இரவீந்திர சங்கீதப் பாடல்களுக்காகப் பெயர் பெற்றவர். இது இவருக்கென ஒரு தனி இடத்தைப் பிடித்து தந்தது. இவர் 150-க்கும் மேற்பட்ட தாகூர் பாடல்களைப் பதிவு செய்துள்ளார். *சியாமா*, *சாப்மோச்சோன்*, *பால்மீகி பிரதிபா*, *பர்சமங்கல்* போன்ற பிரபலமான மேடை நாடகத்திற்காகவும் டோலிவுட்டில் 16 திரைப்படங்களுக்கும் இவர் குரல் கொடுத்துள்ளார். பங்கஜ் முல்லிக்கின் 'மஹிசாசுரமர்தினி'க்காக இவர் எழுதிய 'மகோ டோபோ பைன் சங்கீதோ பிரேமோ லலிதோ' வரலாற்றை உருவாக்கியது என்று தி டைம்ஸ் ஆஃப் இந்தியாவில் ஒரு பிரபல வங்காள மொழி பாடகி ஜெயதி சக்ரவர்த்தி கூறினார். தாகூருடன் தொடர்புடைய இரவீந்திர பாரதி பல்கலைக்கழகம் உள்ளிட்டப் பல புகழ்பெற்ற நிறுவனங்களுடன் இவர் தொடர்புடையவர்.
# சுமித்ரா சென்

## இறப்பும் மரபும்

சென் தனது 89ஆவது வயதில், சனவரி 3, 2023 அன்று பாலிகஞ்சில் உள்ள தனது வீட்டில் காலமானார். இவருக்கு இந்திராணி, சிரபோனி என இரண்டு மகள்கள் உள்ளனர். இவர்கள் நன்கு அறியப்பட்ட வங்காளப் பாடகர்களும் ஆவர். இவர் இறக்கும் போது, சிறிது காலமாக மூச்சுக்குழாய்-நிமோனியா பிரச்சினைகளால் அவதிப்பட்டு வந்தார். இவருக்குப் பல மாணவர்களும் பின்தொடர்பவர்களும் இருந்தனர். மேற்கு வங்க முதல்வர் மம்தா பானர்ஜி, துயரத்தில் இருக்கும் குடும்பத்தினருக்கு இரங்கல் தெரிவித்துள்ளார்.
# சுமித்ரா சென்

## விருதுகள்

- 2012-ஆம் ஆண்டு மேற்கு வங்க அரசாங்கத்தால் சென்னுக்கு சங்கீத மகாசம்மன் விருது வழங்கப்பட்டது.
- வாழ்நாள் பங்களிப்புக்கான சங்கீத நாடக அகாடமி விருது.
# புட்னிசைட்டு

**புட்னிசைட்டு** (*Putnisite*) என்பது SrCa<sub>4</sub>Cr<sub>8</sub><sup>3+</sup>(CO<sub>3</sub>)<sub>8</sub>(SO<sub>4</sub>)(OH)<sub>16</sub>·25 H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுட்ரோன்சியம், கால்சியம், குரோமியம், கந்தகம், கார்பன், ஆக்சிசன் மற்றும் ஐதரசன் ஆகியவற்றால் இக்கனிமம் ஆக்கப்பட்டுள்ளது. என்ற குறியீட்டால் அடையாளப்படுத்துகிறது.  
புட்னிசைட்டு தனித்துவமான வேதியியல் மற்றும் கட்டமைப்பு பண்புகளைக் கொண்டுள்ளது. தற்போதுள்ள எந்த கனிமவியல் குடும்பங்களுடனும் இது தொடர்புடையதாகத் தெரியவில்லை. கவனிப்பு கோணத்தைப் பொறுத்து) மற்றும் தட்டையான மேற்பரப்பில் தேய்க்கும்போது இளஞ்சிவப்பு கோடுகளை விட்டு விடுகின்றன.  
எரிமலைப் பாறையில் சிறிய (<0.5 மிமீ) கனசதுரம் போன்ற படிகங்களாக புட்னிசைட்டு காணப்படுகிறது. கோமடைட்டுக்குள் சல்பைடு தாதுக்களைக் கொண்ட டையோரிடிக்குகளுக்கு ஆக்சிசனேற்ற சூழலின் போது இக்கனிமம் உருவாகிறது.
# சங்கீதா சஜித்

**சங்கீதா சஜித்** (*Sangeetha Sajith*)(1976 - 22 மே 2022) என்பவர் ஓர் இந்தியப் பின்னணிப் பாடகியும், தென்னிந்திய திரைப்படத் துறையில் தன்னுடைய பணிகளுக்காக அறியப்பட்டவரும் ஆவார். சங்கீதா மலையாளம், தமிழ், தெலுங்கு மற்றும் கன்னடப் படங்களில் 200க்கும் மேற்பட்ட பாடல்களைப் பாடியுள்ளார். ஏ. ஆர். ரகுமான் இசையமைத்த 1996ஆம் ஆண்டு தமிழ்த் திரைப்படமான *மிஸ்டர் ரோமியோவின்* "தண்ணீரைக் காதலிக்கும்" பாடலின் மூலம் சங்கீதா தனது திருப்புமுனையைப் பெற்றார்.
# சங்கீதா சஜித்

## வாழ்க்கையும் தொழிலும்

சங்கீதா 1992-ஆம் ஆண்டு தமிழ்த் திரைப்படமான *நாளைய தீர்ப்பு* மூலம் தனது பின்னணிப் பாடகியாக அறிமுகமானார். 1998-ஆம் ஆண்டு *என்னு ஸ்வாந்தம் ஜானகிக்குட்டி* திரைப்படத்தின் *ஆம்பிலிபூவட்டம் பொன்னுருளில் என்ற* பாடலின் மூலம் மலையாளத் திரையுலகில் அறிமுகமானார். *ராகிளிப்பட்டில்* இருந்து "தூம் தும் துரேயேதோ", *காக்ககுயிலில்* இருந்து "ஆளரே கோவிந்தா", *கேரள வர்ம பழசி ராஜாவின்* "ஓடத்தண்டில் தாளம் கொடுக்கும்" மற்றும் *அய்யப்பனும் கோஷியும்* படத்திலிருந்து "தாளம் போய் தப்பும் போய்" போன்ற மலையாளப் பாடல்களுக்காக இவர் மலையாளப் பார்வையாளர்கள் மத்தியில் பிரபலமானவர். பிருத்விராஜ் நடித்த *குருதி* படத்தின் கருப்பொருள் பாடல் தான் மலையாளத்தில் அவர் பாடிய கடைசிப் பாடல்.  
மலையாளம் மற்றும் தமிழில் 100க்கும் மேற்பட்ட இசை நாடாக்களிலும் சங்கீதா பாடியுள்ளார். *அடுக்குகளில் பணி உண்டு* படத்திற்கும் இசையமைத்துள்ளார். சங்கீதா கே.பி. சுந்தராம்பாளின் குரலைப் பின்பற்றுவதற்கும் பெயர் பெற்றவர். தமிழ்நாடு அரசின் திரைப்பட விருது வழங்கும் விழாவின் போது சங்கீதா பாடியபோது, அப்போதைய முதலமைச்சர் ஜெயலலிதா மேடைக்கு வந்து தான் அணிந்திருந்த தங்கச் சங்கிலியினைச் சங்கீதாவிற்குப் பரிசாக வழங்கினார்.
# சங்கீதா சஜித்

## இசைத் தொகுப்பு

**தமிழ்**
| 1992 | *நாளைய தீர்ப்பு* | "எம்டிவி பார்த்துபுட்டா" | மணிமேகலை |  |
| --- | --- | --- | --- | --- |
| 1994 | *சரிகமபத நீ* | "பைத்தியம் பைத்தியம்" | தேவா |  |
| 1995 | *லக்கி மேன்* | "பலான பார்ட்டி" | ஆதித்தியன் | ஆதித்தியன் |
| 1995 | *லக்கி மேன்* | "யார் செய்த மாயம்" | ஆதித்தியன் | எஸ். பி. பாலசுப்பிரமணியம் |
| 1995 | *மாமன் மகள்* | “வடுகப்பட்டி வயசு குட்டி” | ஆதித்தியன் | சாகுல் ஹமீது |
| 1996 | *மிஸ்டர் ரோமியோ* | "தண்ணீரைக் காதலிக்கும்" | ஏ. ஆர். ரகுமான் |  |
| 1996 | *கிழக்கு முகம்* | "ஆத்துக்குள்ளே" | ஆதித்தியன் | பி. உன்னிகிருஷ்ணன் |
| 1998 | *ஜீன்ஸ்* | "வாராயோ தோழி" | ஏ. ஆர். ரகுமான் | சோனு நிகம், சாகுல் ஹமீது, ஹரிணி, |
| 2000 | *சிநேகிதியே* | "இராதை மணதில்" | வித்தியாசாகர் | சித்ரா, சுஜாதா |
| "கல்லூரி மலரே" |  |  |  |  |
| 2006 | *தலைநகரம்* | "சூ மந்திரகாளி" | டி. இமான் | பங்கி சங்கர், சுஜாதா |
| 2022 | *பிகில்* | "வெரிதானம்" | ஏ. ஆர். ரகுமான் | விஜய் |
# சங்கீதா சஜித்

## இறப்பு

சங்கீதா 22 மே 2022 அன்று இறந்தார். சிறுநீரகம் தொடர்பான பிரச்சனையால் அவதிப்பட்டதாக கூறப்பட்ட பின்னர் இறந்தார்.
# அனுபமா ராக்

**அனுபமா ராக்** (*Anupama Raag*) என்பவர் ஒரு பாலிவுட் இசையமைப்பாளரும் பாடகியும் ஆவார். இவர் உத்தரப் பிரதேசம் மாநிலம் இலக்னோவில் பிறந்து பட்கண்டே இசை நிறுவனத்தில் படித்தவர்.
# அனுபமா ராக்

## வாழ்க்கை வரலாறு

### கல்வி

அன்னுபமா ராக் பாரம்பரிய குரு-சிஷ்ய பரம்பரையின் கீழ் லக்னோ கரானாவின் உஸ்தாத் குல்ஷன் பார்தி மற்றும் குவாலியர் கரானாவின் யோகேந்திர பட் ஆகியோரிடம் பாரம்பரிய இசையில் பயிற்சி பெற்றார்.
# அனுபமா ராக்

## வாழ்க்கை வரலாறு

### ஆரம்பகால வாழ்க்கை

2011-ஆம் ஆண்டு *பின் புலயே பாரதி* திரைப்படத்தில் "ஷாலு கே தும்கே" என்ற பாடல் மூலம் பாலிவுட்டில் அறிமுகமானார். இந்தப் பாடலை ஆனந்த் ராஜ் இசையமைத்தார். அதே ஆண்டில் இவர் *மைலே நா மைலே ஹாமில்* ரஹத் ஃபதே அலி கானுடன் இணைந்து "நாசர் சே நாசர் மைல்" பாடலைப் பாடினார். இவர் மிகா சிங்குடன் இணைந்து *ஜிலா காஜியாபாத்* படத்திலும், மாதுரி தீட்சித்துடன் இணைந்து *குலாப் கேங்* படத்திலும் பாடியுள்ளார்.
# அனுபமா ராக்

## வாழ்க்கை வரலாறு

### பிந்தைய தொழில் வாழ்க்கை

ராக் திரைப்படங்களுக்கும் காணொளி தொகுப்பிற்கும் இசையமைத்துள்ளார். இவர் சல்மான் கான் தயாரிப்புகள் மற்றும் யாஷ் ராஜ் பிலிம்ஸ் நிறுவனங்களிலும் பணிபுரிகிறார். மேலும் லக்னோ மேம்பாட்டு ஆணையம், உத்தரப்பிரதேச அரசாங்கத்திற்கான உத்தரப்பிரதேசப் பெருமை பாடல் ஆகியவற்றிற்கும் இசையமைத்துள்ளார். பல்வேறு இலச்சினைகளுக்கான தொலைக்காட்சி விளம்பரங்களுக்கான ஜிங்கிள்களுக்கும் இவர் இசையமைத்துள்ளார்.  
மிகா சிங்குடனான இவரது இசைத்தொகுப்பு *லால் துப்பட்டா* என்று அழைக்கப்பட்டது. சனவரி 21, 2017 அன்று, இரகத் நுசரத் பதே அலி கானுடன் "சவாரே" பாடலை வெளியிட்டார்.
# அனுபமா ராக்

## விருதுகளும் பட்டங்களும்

2016–2017-ஆம் ஆண்டிற்கான உத்தரப் பிரதேச அரசாங்கத்தால் " *யஷ் பாரதி* " விருதைப் பெற்றார்.
# அனுபமா ராக்

## திரைப்படவியல்

### பாடகர்

| ரங்கி சாரி குலாபி | குலாப் கும்பல் | சௌமிக் சென் | 2014 |  |
| --- | --- | --- | --- | --- |
| ஷாலு கே தும்கே | பின் புலே பராதி | ஆனந்த் ராஜ் ஆனந்த் | 2011 |  |
| நாசர் சே நாசர் | மிலே நா மிலே ஹம் | சாஜித்-வாஜித் | 2011 |  |
| காசியாபாத் கி ராணி (பாப் கா மால்) | ஜிலா காஜியாபாத் | அம்ஜத் நதீம் | 2013 | } |
# அனுபமா ராக்

## திரைப்படவியல்

### இசையமைப்பாளர்

| தாஸ் தேவ் | ஸ்வானந்த் கிர்கிரே | 2018 |  |
| --- | --- | --- | --- |
| எனக்கு என் மேல் அழகு ரொம்பப் பிடிக்கும். | அனுபமா ராக், சஷி சுமன் |  |  |
| நைனா ரே | அனுபமா ராக் | 2017 |  |
| சவாரே | அனுபமா ராக், ரஹேத் ஃபதே அலி கான் |  |  |
| பஞ்சரே | அனுபமா ராக், ரஹேத் ஃபதே அலி கான் |  |  |
| லால் துப்பட்டா | அனுபமா ராக், மிகா சிங் | 2016 | } |
# பேகம் தோலி ஆசாத்து

**பேகம் தோலி ஆசாத்து** (*Begum Dolly Azad*) என்பவர் கிழக்கு பாக்கித்தானைச் சேர்ந்த ஓர் அரசியல்வாதியாவார். கமார் இயெகான் செகந்திரா பேகம் என்ற பெயராலும் அறியப்படுகிறார்.
# பேகம் தோலி ஆசாத்து

## ஆரம்பகால வாழ்க்கை மற்றும் குடும்பம்

பேகம் பிரித்தானிய ஆட்சியின் போது இருந்த வங்காள மாகாணத்தின் போக்ரா மாவட்டத்தில் ஒரு முசுலீம் குடும்பத்தில் பிறந்தார். டாக்கா நவாப் குடும்பத்தைச் சேர்ந்த குவாச்சா முகமது ஆசாத்தை மணந்த பிறகு இவர் டாக்கா, 19 நியூ எசுகாடன் சாலையில், வசித்து வந்தார். அங்கு இவர் ஏராளமான நிலங்களை மரபுரிமையாகப் பெற்றார். முகமது ஆசாத் கிழக்கு பாக்கித்தான் இராணுவத்தின் கப்பற்படை அதிகாரிகளில் ஓர் அதிகாரியாக இருந்தார்.
# பேகம் தோலி ஆசாத்து

## தொழில்

1949 ஆம் ஆண்டில், ஆசாத் அனைத்து பாக்கித்தான் மகளிர் சங்கத்தின் நிறுவன உறுப்பினராக ஆனார். இது பின்னர் வங்காளதேசத்தின் மகிளா சமிதி ஆனது . 1968 ஆம் ஆண்டு பிப்ரவரி மாதத்தில் டாக்காவில் நடைபெற்ற சங்கத்தின் 5 ஆவது முத்தரப்பு மாநாட்டின் போது இவர் ஒரு முக்கிய செயலில் பங்கு வகித்தார்.  
1965 ஆம் ஆண்டில் கிழக்கு பாக்கித்தானின் பிரதிநிதியாக பாக்கித்தானின் 4 ஆவது தேசிய சட்டமன்றத்தில் உறுப்பினராக ஆனார். 1966 ஆம் ஆண்டில், தேசிய சட்டமன்றத்தில் பெண்களுக்கு ஒதுக்கப்பட்ட இடங்களின் எண்ணிக்கையை அதிகரிக்க பாக்கித்தான் அரசாங்கத்தை இவர் கேட்டுக்கொண்டார். இரண்டு வார பாக்கித்தான் தூதுக்குழுவின் ஒரு பகுதியாக இவர் சீன<nowiki/>அவுக்கு சென்று வந்தார்.  
வங்காளதேச விடுதலைப் போர் மற்றும் அதைத் தொடர்ந்து வங்காளதேசத்தின் சுதந்திரம் ஆகியவற்றுக்குப் பிறகு, ஆசாத்து தனது இல்லத்தை கைவிட்டு மேற்கு பாக்கித்தானுக்கு குடிபெயர்ந்தார். இவரது வீடு பின்னர் போரின் போது அல்-பத்ர் படைகளால் கொல்லப்பட்டதாகக் கூறப்பட்ட செராச்சூத்தீன் ஒசைன் மற்றும் அபுல் கலாம் ஆசாத்து ஆகியோரின் குடும்பங்களுக்கு பரிசாக வழங்கப்பட்டது.
# எலங்பாம் பந்தோய் சானு

**எலங்பாம் பந்தோய் சானு** (*Elangbam Panthoi Chanu*) இவர் இந்தியாவின் மணிப்பூர் மாநிலத்தில் அமைந்துள்ள தௌபால் மாவட்டத்தில் கெய்ராக் என்ற ஊரில் 1996 ஆம் ஆண்டு பிப்ரவரி மாதம் 1ஆம் தேதி பிறந்தார். ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக் கிளப்பான கிழக்கு வங்காளத்திற்கும் இந்திய மகளிர் கால்பந்து அணிக்கும் கோல்கீப்பராக விளையாடுகிறார்.
# எலங்பாம் பந்தோய் சானு

## தொழில் வாழ்க்கை

எலங்பாம் பந்தோய் சானு 2012 ஆம் ஆண்டில் கிழக்கு விளையாட்டு ஒன்றியத்திற்கு மாறுவதற்கு முன்பு காக்சிங் மகளிர் கால்பந்து அகாடமியில் தனது வாழ்க்கையைத் தொடங்கினார். இவர் இந்திய மகளிர் லீக் மற்றும் பிராந்திய மணிப்பூர் மகளிர் லீக்கில் கிழக்கு விளையாட்டு ஒன்றியம் மற்றும் மணிப்பூர் காவல்துறையை பிரதிநிதித்துவப்படுத்தினார்.  
டிசம்பர் 2022 ஆம் ஆண்டில் இவர் பாலா தேவியுடன் சேர்ந்து எசுப்பானியாவிற்கு குடிபெயர்ந்தார். அங்கு இவர்கள் ஸ்பானிஷ் செகுண்டா ஃபெடரேசியன் அமைப்பான மலகாவில் பயிற்சி மற்றும் சோதனைப் பயிற்சியை மேற்கொண்டனர்.  
2024 ஆம் ஆண்டில், தெற்கு ஆஸ்திரேலிய லீக்கில் இரண்டாம் நிலை தேசிய பிரீமியர் லீக் மகளிர் கிளப்பான மெட்ரோ யுனைடெட் உடன் ஒப்பந்தத்தில் கையெழுத்திட்டார், ஆஸ்திரேலியாவில் தொழில்முறையாக விளையாடிய முதல் இந்திய கால்பந்து வீரர் என்ற பெருமையைப் பெற்றார்..
# எலங்பாம் பந்தோய் சானு

## தொழில் புள்ளிவிவரங்கள்

### சர்வதேசம்

| ஆண்டு | கோல்கள் | இலக்குகள் |
| --- | --- | --- |
| 2014 | 1 | 0 |
| 2015 | 0 | 0 |
| 2016 | 0 | 0 |
| 2017 | 5 | 0 |
| 2018 | 0 | 0 |
| 2019 | 1 | 0 |
| 2021 | 0 | 0 |
| 2022 | 0 | 0 |
| 2023 | 4 | 0 |
| 2024 | 7 | 0 |
| 2025 | 1 | 0 |
# பொம்மிடி தொடருந்து நிலையம்

**பொம்மிடி தொடருந்து நிலையம்** (*Bommidi Railway Station*, நிலையக் குறியீடு:*BQI*)
என்பது இந்தியாவின் தமிழ்நாட்டிலுள்ள, தருமபுரி மாவட்டம் பொம்மிடியில் உள்ள ஒரு தொடருந்து நிலையமாகும். இது தென்னக இரயில்வேயால் நிருவகிக்கப்படுகிறது.
# பொம்மிடி தொடருந்து நிலையம்

## இருப்பிடம்

இந்த நிலையமானது சேலம் சந்திப்பு தொடருந்து நிலையம் - ஜோலார்பேட்டை சந்திப்பு தொடருந்து நிலையம் வழித்தடத்தில் உள்ளது.
# பொம்மிடி தொடருந்து நிலையம்

## வரலாறு

பொம்மிடி தொடருந்து நிலையமானது 1867 ஆம் ஆண்டு ஆங்கிலேயர்களால் உருவாக்கப்பட்டது. அருகில் உள்ள ஏற்காடு மலையில் விளையும் காப்பி, மிளகு, மரங்கள் போன்ற வேளாண் பொருட்களை நாட்டின் பிற இடங்களுக்கு கொண்டு செல்ல இந்த நிலையம் பயன்படுத்தப்பட்டது.
# பொம்மிடி தொடருந்து நிலையம்

## திட்டங்களும் மேம்பாடும்

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். ஒன்றிய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் பொம்மிடி தொடருந்து நிலையத்தை புதுப்பிக்கும் பணிக்கு 15 கோடி ரூபாய் ஒதுக்கப்பட்டுள்ளது.
# பொம்மிடி தொடருந்து நிலையம்

## வசதிகள்

- வாகனங்கள் நிறுத்துமிடம்
- குளிர்சாதன வசதி கொண்ட காத்திருப்போர் கூடம்
- வண்டிகள் குறித்த எண்ணியல் தகவல் பலகை
- சுத்திகரிக்கப்பட்ட குடிநீர்
- நடைமேடையைக் கடக்க மின்தூக்கி வசதி
# கவரழகு ஒளிப்படவியல்

, ஏர்ல் மோரனால் எடுக்கப்பட்ட ஒளிப்படம், சுமார் 1950]]
**கவரழகு ஒளிப்படவியல்** *(Glamour photography)* என்பது, ஒளிப்படத்தின் ஒரு வகையாகும், இதில் ஒளிப்படக் கலைஞர்கள் முழு ஆடை அணிந்த நிலையில் இருந்து நிர்வாணமாகவும், பெரும்பாலும் காம உணர்வைத் தூண்டும் விதமாகவும் சித்தரிக்கப்படுகிறார்கள். ஒளிப்படக் கலைஞர்கள் ஒப்பனைப் பொருட்கள், விளக்குகள் மற்றும் காற்று தூரிகை நுட்பங்களின் கலவையைப் பயன்படுத்தி ஒரு நபரின் கவர்ச்சிகரமான படத்தை உருவாக்குகிறார்கள். கவரழகு ஒளிப்படவியலில் கவனம் என்பது ஒருவரின் உடல் அல்லது உருவப்படத்தின் அழகில் உள்ளது; எனவே, அழகுத் தரநிலைகள் பெரும்பாலும் கவர்ச்சி மாதிரியான போக்குகளின் முக்கியத்துவத்தை தீர்மானிப்பவை. இந்த வகை ஒளிப்படத்தின் பிரபலமான துணைக்குழு பெண்களுக்கு "பற்றார்வப்படம் *(பின்-அப்)*" என்றும் மற்றும் ஆண்களுக்கு "மாட்டிறைச்சி அணிச்சல் *(பீஃப் கேக்)*" என்றும் அழைக்கப்படுகிறது.  
கவரழகு ஒளிப்படவியலில் நிர்வாணம் இருக்கலாம் என்பதால், இதுபோன்ற சந்தர்ப்பங்களில் மென்மையாக்கப்பட்ட ஆபாசத்திலிருந்து வேறுபடுத்துவது பெரும்பாலும் இரசனை சார்ந்த விடயமாகும், இருப்பினும் பாலியல் தொடர்புடனான சித்தரிப்புகள் இந்த வகைக்குள் கருதப்படுவதில்லை ஆனால் ஆபாசமாகக் கருதப்படுகின்றன. கவர்ச்சி ஒளிப்படம் எடுத்தல் என்பது பொதுவாக ஒரு அசைவற்ற நிலையில் இருக்கும் ஒரு பொருளின் தொகுக்கப்பட்ட படமாகும். தொழில்முறை பயன்பாட்டிற்கான கவர்ச்சி ஒளிப்படம் எடுத்தலின் கருப்பொருட்கள் பெரும்பாலும் தொழில்முறை வடிவழகர்கள், மேலும் புகைப்படங்கள் பொதுவாக வணிக பயன்பாட்டிற்காக வடிவமைக்கப்பட்டுள்ளன, இதில் பெருமளவில் தயாரிக்கப்பட்ட காலண்டர்கள், பற்றார்வப்படங்கள் மற்றும் மாக்சிம் போன்ற ஆண்கள் பத்திரிகைகள் அடங்கும்; ஆனால் சில நேரங்களில் அமெச்சூர் பொருட்களும் பயன்படுத்தப்படுகின்றன, மேலும் சில நேரங்களில் ஒளிப்படங்களை தனிப்பட்ட மற்றும் தனிப்பட்ட பயன்பாட்டிற்காக மட்டுமே நோக்கமாகக் கொண்டுள்ளன.
# கவரழகு ஒளிப்படவியல்

## இவற்றையும் காண்க

- உருவப்படம் ஒளிப்படக்கலை
- பாலுணர்வுசார் ஒளிப்படவியல்
- ஒய்யார ஒளிப்படவியல்
- வடிவழகர்
# அம்மோனியம் மக்னீசியம் சல்பேட்டு

**அம்மோனியம் மக்னீசியம் சல்பேட்டு** (*Ammonium magnesium sulfate*) என்பது (NH<sub>4</sub>)<sub>2</sub>Mg(SO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். இச்சேர்மம் நீரேற்றுகளாக உருவாகும்.
# அம்மோனியம் மக்னீசியம் சல்பேட்டு

## தயாரிப்பு

அமோனியம் பெர்சல்பேட்டுடன் மக்னீசியம் உலோகத்தைச் சேர்த்து ஒடுக்க வினைக்கு உட்படுத்தினால் அம்மோனியம் மக்னீசியம் சல்பேட்டு உருவாகும்.
# அம்மோனியம் மக்னீசியம் சல்பேட்டு

## இயற்பியல் பண்புகள்

அம்மோனியம் மக்னீசியம் சல்பேட்டு படிகங்களாக உருவாகும். இது தண்ணீரில் கரையும். Mg(NH<sub>4</sub>)<sub>2</sub>(SO<sub>4</sub>)<sub>2</sub>· 6H<sub>2</sub>O என்ற வாய்ப்பாடு கொண்ட படிகநீரேற்றாக இது உருவாகிறது. ஒற்றைச்சரிவச்சுப் படிக அமைப்பில் P21/c, என்ற இடக்குழுவில் a = 0.928 நானோமீட்டர், b = 1.257 நானோமீட்டர், c = 0.620 நானோமீட்டர், β = 107.1°, Z = 4. என்ற அணிக்கோவை அளவுருக்களுடன் அம்மோனியம் மக்னீசியம் சல்பேட்டு படிகமாகிறது.
# அம்மோனியம் மக்னீசியம் சல்பேட்டு

## இயற்கைத் தோற்றம்

அம்மோனியம் மக்னீசியம் சல்பேட்டு அறுநீரேற்று இயற்கையாகவே பவுசிங்கால்டைட்டு என்ற பெயரில் காணப்படுகிறது. இது பிக்ரோமரைட்டு குழுவின் ஓர் அரிய கனிமமாகும். முதலில் இத்தாலியின் டசுகனியில் உள்ள புவிவெப்ப வயல்களில் இருந்து கண்டுபிடிக்கப்பட்டு விவரிக்கப்பட்டது. அங்கு இது அதன் இரும்பு ஒப்புமையான மோக்ரைட்டுடன் சேர்ந்து காணப்படுகிறது.
# சுருதி பதக்

**சுருதி பதக்** (*Shruti Pathak*), இந்தித் திரைப்படத் துறையில் பணிபுரியும் ஒரு பிலிம்பேர் விருதுக்குப் பரிந்துரைக்கப்பட்ட இந்தியப் பின்னணிப் பாடகியும் பாடலாசிரியரும் ஆவார்.
# சுருதி பதக்

## ஆரம்ப கால வாழ்க்கை

சுருதி குசராத்து மாநிலத்தில் அகமதாபாத்தில் பிறந்து வளர்ந்தார். உளவியலில் முதுகலைப் பட்டம் முடித்த பிறகு பாடுவதை ஒரு தொழிலாகத் தொடர மும்பைக்குச் சென்றார்.
# சுருதி பதக்

## தொழில்

பல்வேறு மொழியாக்க இசைத்தொகுப்புகளில் பாடியப் பிறகு பதக் தனது பாடகி வாழ்க்கையைத் தொடங்கினார். 2004-இல் பேபி டால் தொடருக்கான இவரது "லேகே பெஹ்லா பெஹ்லா பியார்". *ஃபேஷன்* (2008) திரைப்படத்தில் "மார் ஜாவா" என்ற பாடலைப் பாடியதன் மூலம் பதக் பிரபலமானார். இந்தப் பாடலுக்காக இவர் பிலிம்பேர், ஸ்க்ரீன் விருதுகள் இரண்டிலும் பரிந்துரைகளைப் பெற்றார். 2009-இல் இவர் *தேவ். டி.* படத்தின் *"பயலியா"* பாடலைப் பாடியதோடு பாடலாசிரியரும் ஆவார்*.* (2009). 2013-இல் கை போ சேயில் அமித் திரிவேதிக்காக மேலும் ஒரு பாடலான "சுப்பராமப்"வினை எழுதினார்.  
சுருதி பல மேடை நிகழ்ச்சிகளையும் நடத்தியுள்ளார். அலகாபாத்தில் மோதிலால் நேரு தேசியத் தொழில்நுட்ப நிறுவனத்தின் *கல்ராவ்* 2012 கலாச்சார விழா, காந்திநகரில் உள்ள பண்டிட் தீனதயாள் பெட்ரோலியப் பல்கலைக்கழகத்தின் *பிளேர்* (தொழில்நுட்ப-கலாச்சார விழா), ஏப்ரல் 1, 2013 அன்று எசு. வி. கே. எம்.-இன் என். எம். ஐ. எம். எசு. பல்கலைக்கழக சிர்பூர் வளாக துலேவின் புரோட்சஹான் 13 கலாச்சார, விளையாட்டு மற்றும் தொழில்நுட்ப விழா, பிப்ரவரி 22, 2014 அன்று *ராக்ஃப்ரீ என்டர்டெயின்மென்ட்* ஏற்பாடு செய்த மும்பையின் எசு. பி. ஐ. டி. கல்லூரியின் *உதான் 2014* கலாச்சார விழா மற்றும் திசம்பர் 22, 2015 அன்று நாக்பூரில் உள்ள லதா மங்கேஷ்கர் மருத்துவமனையின் வெள்ளி விழா நிகழ்வு ஆகியவற்றில் இவர் நிகழ்ச்சிகளை நடத்தியுள்ளார்.  
*கோக் ஸ்டுடியோ* இந்தியாவின் மூன்று பருவங்களிலும் பதக் தோன்றியுள்ளார். இவர் பருவம் 1-இல் 'க்யா ஹால் சுனாவன்', பருவம் 2-இல் 'க்ளோரியசு' மற்றும் 'ஷெடிங் ஸ்கின்' மற்றும் பருவம் 3-இல் 'ஹால் வே ரப்பா' பாடல்களைப் பாடினார். இவர் எம்டிவி அன்ப்ளக்டு பருவம் 4-இல் சச்சின் - ஜிகருடன் தோன்றினார்.  
சுருதி தனது குரு சிறீ திவ்யாங் தக்கரிடமிருந்து மிகச் சிறிய வயதிலிருந்தே பாரம்பரிய இசையைக் கற்றுக்கொண்டார்.
# சுருதி பதக்

## திரைப்படவியல்

| 2025 | *உம்பர்ரோ* | "உம்பர்ரோ தலைப்பு பாடல்" | மெகுல் சுர்தி | குசராத்தி |
| --- | --- | --- | --- | --- |
| 2022 | *நயிகா தேவி: தி வாரியர் குயின்* | "படன் நா பத்ரானி" | வந்தனா காத்வி | குசராத்தி |
| 2019 | ஹெல்லாரோ | " ஹையா " | ஆதித்யா காதவி
மெஹுல் சுர்தி | குஜராத்தி |
| 2018 | *பாகி 2* | "சோனியே தில் நயி" | அங்கித் திவாரி |  |
| 2017 | *சோர் பனி தங்கத் கரே* | *"சோர் பானி தங்கத் கரே (தலைப்புப் பாடல்)"* | திவ்ய குமார் | குஜராத்தி |
| 2014 | *கேப்பி எண்டிங்* | *"ஹசீனா து கமீனா மே"* | சித்தார்த் பஸ்ரூர், ராகுல் பாண்டே |  |
| 2013 | *கோரி தேரே பியார் மே* | *"டூஹ்"* | மிகா சிங்,மம்தா சர்மா, விஷால் தத்லானி |  |
| "தில் டஃபர்" | நிதேசு கடம் |  |  |  |
| *கை போ சே* | *"சுபாரம்ப்"* | திவ்ய குமார் |  |  |
| 2011 | *பிளேயர்சு* | *"புத்தி தோ பகவான்"* | அபிசேக் பச்சன் |  |
| *ரா.வன்* | *"கிரிமினல்"* | எகான், விஷால் தத்லானி |  |  |
| *lலவ் பிரேக்கப் ஜிந்தகி* | *"சாயீ ஹை தன்ஹாயீ"* | ஷஃப்கத் அமானத் அலி, சலீம் வணிகர் |  |  |
| 2010 | *அஞ்சனா அஞ்சனி* | *"துஜே புலா தியா"* | மோகித் சௌகான், சேகர் ரவ்ஜியானி |  |
| *"ஆஸ் பாஸ் குதா"* | இரகத் நுசரத் பதே அலி கான் |  |  |  |
| *அட்மிஷன் ஓபன்* | *"ரோஷ்னி"* |  |  |  |
| 2009 | *லக்* | *"ஜீ லே"* | நரேஷ் காமத் |  |
| *குர்பான்* | *"ராஸியா"* |  |  |  |
| *தேவ்.டி* | *"பயலியா"* |  |  |  |
| 2008 | *ஃபேஷன்* | "மார் ஜவான்" | சலீம் வணிகர் | பிலிம்பேர் சிறந்த பெண் பின்னணி விருது, பரிந்துரைக்கப்பட்டது
சிறந்த பெண் பின்னணிக்கான திரை விருது, பரிந்துரைக்கப்பட்டது |
| *மணி ஹை தோ ஹனி ஹை* | *"ஆவார தில்"* |  |  |  |
| *புஜ்ஜிகாடு: சென்னையில் தயாரிக்கப்பட்டது* | *"சூடு சூடே"* | சந்தீப் சௌதா | தெலுங்கு |  |
| *"குச்சி குச்சி"* | } |  |  |  |
# பாங்கிலி பிராந்தியம்

**பாங்கிலி பிராந்தியம்** (ஆங்கிலம்: *Bangli Regency*; பாலினியம்: *Kabupatén Bangli*; இந்தோனேசியம்: *Kabupaten Bangli*) என்பது இந்தோனேசியா, பாலி தீவில் ஒரு பிராந்தியம் ஆகும். இந்தப் பிராந்தியத்தின் தலைநகரம் பாங்கிலி *(Bangli)*. இதுவே பாலியில் நிலத்தால் சூழப்பட்ட ஒரே பிராந்தியம் ஆகும்,  
1907-ஆம் ஆண்டு வரை, பாங்கிலி பிராந்தியம் பாலியின் ஒன்பது இராச்சியங்களில் ஒன்றாக இருந்தது. பாங்கிலி பிராந்தியத்தின் தலைநகரமான பாங்கிலி நகரில் 11-ஆம் நூற்றாண்டைச் சேர்ந்த புரா கெகான் எனும் புகழ்பெற்ற இந்து கோயில் உள்ளது.  
புரா டாலெம் கலிரான் கோயில் *(Pura Dalem Galiran),* பாங்கிலி நகரில் இருந்து வடமேற்கே 1.4 கி.மீ தொலைவில் உள்ளது. பாங்கிலி நகர மையத்திலிருந்து தெற்கே 1.3 கி.மீ தொலைவில் புரா டாலெம் பெனுங்கேக்கான் கோயில் *(Pura Dalem Penunggekan)* உள்ளது. இந்தக் கோயிலின் வெளிப்புறச் சுவர்களில் நரகத்தில் உள்ள பாவிகளின் செதுக்கப்பட்ட புடைப்புச் சிற்பங்கள் காட்டப்படுகின்றன.  
பண்டைய காலங்களில் இருந்து பாங்கிலி பிராந்தியம், பாலி தீவின் இராச்சியங்களில் ஒன்றாக, மிகப் பழைமையான வரலாற்றுப் பின்னணியைக் கொண்டுள்ளது. அதன் வரலாற்று முக்கியத்துவத்திற்கு காரணம்; அதன் பாதுகாக்கப்பட்ட கோயில்கள் மற்றும் அதன் நிலப்பரப்பில் காணப்படும் பண்பாட்டுப் பாரம்பரியக் கூறுகள் ஆகும்.
# பாங்கிலி பிராந்தியம்

## வரலாறு

பல நூற்றாண்டுகளுக்கு முன்பு, தெற்கு மற்றும் கிழக்கு பாலியின் நீர்ப்பாசனத்திற்கான குறிப்பிடத்தக்க நீர் ஆதாரமான பத்தூர் ஏரியின் அமைவிடம் காரணமாக, பாங்கிலி பிராந்தியம் ஒரு முக்கிய பங்கைக் கொண்டிருந்தது. அதன் விலைமதிப்பற்ற நீர் வழங்கல் முறை; பத்தூர் ஏரிப் பகுதியை மிகவும் விரும்பத்தக்க இடமாக மாற்றியது. அதுவே அண்டை ஆட்சியாளர்களிடையே கடுமையான மோதல்கள் மற்றும் அதிகாரப் போராட்டங்களுக்கு வழிவகுத்தது.
# பாங்கிலி பிராந்தியம்

## வரலாறு

### பாலினிய இகாகா ஆண்டு

இந்த சர்ச்சைகளுக்கு மத்தியில், பாங்கிலி பிராந்தியம் ஒரு முக்கிய இராச்சியமாக உருவெடுத்தது. இறுதியில் பாங்கிலி நகரம் ஒரு முக்கிய பாலினிய இராச்சியத்தின் தலைநகரமாக மாறியது. பாலினிய நாட்காட்டியில், இந்த குறிப்பிடத்தக்க மைல்கல் 1204-ஆம் ஆண்டில் ஏற்பட்டது. அதன் விளைவாக பாலினிய இகாகா ஆண்டு *(Balinese Icaka year)* உருவானது. அதுவே பாங்கிலி பிராந்திய வரலாற்றில் ஒரு திருப்புமுனையாகவும் அமைந்தது. அப்பகுதியில் அதிகாரம் மற்றும் நிர்வாக மையமாகவும் அதன் நிலைப்பாட்டை உறுதிப்படுத்தியது.  
ஓர் இராச்சியத்தின் தலைநகராக பாங்கிலி முக்கியத்துவம் பெற்றது. கைவினைஞர்கள், அறிஞர்கள் மற்றும் மதத் தலைவர்களை பாங்கிலி நகரம் ஈர்த்தது; அப்பகுதியின் செழிப்பான கலாசார மற்றும் கலைப் பாரம்பரியத்திற்குப் பங்களித்தனர். கோயில்கள், அரண்மனைகள் மற்றும் பிற கட்டிடக்கலை அமைப்புகள் உருவாக்கப்பட்டன. அவை இன்றும் அந்தப் பழைய இராச்சியத்தின் செழிப்பையும்; ஆழமாக வேரூன்றிய ஆன்மீகத்தையும் பிரதிபலிக்கின்றன.
# பாங்கிலி பிராந்தியம்

## நிர்வாக மாவட்டங்கள்

பாங்கிலி பிராந்தியம் 4 மாவட்டங்களாக *(Districts of Indonesia)* *(Kecamatan)* பிரிக்கப்பட்டுள்ளது.  
| மாவட்டம்
(*Kecamatan*) | பரப்பு
கிமீ <sup>2</sup> | மக்கள்
தொகை
2010 | மக்கள்
தொகை
2020 | மக்கள்
தொகை
2022 | நிர்வாக
மையம் | கிராமங்கள் | அஞ்சல்
குறியீடு |
| --- | --- | --- | --- | --- | --- | --- | --- |
| 51.06.01 | சூசுட் | சூசுட் | 9 | 80661 |  |  |  |
| 51.06.02 | பாங்கிலி | பாங்கிலி | 9 | 80611
- 80614 |  |  |  |
| 51.06.03 | தெம்புக்கு | தெம்புக்கு | 6 | 80671 |  |  |  |
| 51.06.04 | கிந்தாமணி | கிந்தாமணி | 48 | 80652 |  |  |  |
| **மொத்தம்** | ** | ** | ** | ** | *72* |  |  |
# பாங்கிலி பிராந்தியம்

## காலநிலை

பாங்கிலி பிராந்தியம் வெப்பமண்டல மழைக்காடு காலநிலை (Af) கொண்டது. ஏப்ரல் முதல் செப்டம்பர் வரை மிதமான மழைப்பொழிவும், அக்டோபர் முதல் மார்ச் வரை அதிக மழைப்பொழிவும் இருக்கும்.
# பாங்கிலி பிராந்தியம்

## காட்சியகம்

- **பாங்கிலி பிராந்திய காட்சிப் படங்கள்**
# ஏகசரண தர்மம்

***ஏகாசரண தர்மம்*** (*Ekasarana Dharma*) (பொருள்:கிருஷ்ணர் ஒருவரே கடவுள்) என்பது 15-16 ஆம் நூற்றாண்டில் தற்கால வடகிழக்கு இந்திய மாநிலமான அசாமில் *சங்கரதேவ்* என்பவரால்நிறுவப்பட்ட ஒரு புதிய-வைணவ சமயப் பிரிவாகும். இது வேத சடங்குகளில் கவனத்தை குறைத்து, கிருஷ்ண பக்தி மூலம் குழுவாக நாம ஜெபம் செய்தவதும், கிருஷ்ணர் தொடர்பான கீர்த்தனைகள் பாடுவதிலும் கவனத்தைச் செலுத்துகிறது. அசாம் மாநில மிசிங் மக்கள் ஏகசரண தர்மத்தைப் பின்பற்றுகிறார்கள்.  
ஏகசரண தர்மத்தின் மைய நூல், பாகவத புராணத்திலிருந்து அசாமிய மொழியில் மொழிபெயர்த்து, *சங்கரதேவ்* எனும் ஆச்சாரியாரியார் இயற்றிய *பாகவதம்* எனும் நூல் ஆகும் இதனுடன் *சங்கரதேவ்* மற்றும் *மாதவதேவ்* இயற்றிய கீர்த்தனைகள் கொண்ட முன்று நூல்களும் உள்ளது.  
ஏகசரண தர்மம், வர்ணாசிரம அமைப்பைப் பின்பற்றாததும், வேதச் சடங்குகளை விலக்கி வைத்துள்ளது. இது பக்தி இயக்கத்தின் ஒரு பகுதியாக காணப்பட்டாலும், இராதையை கிருஷ்ணருடன் சேர்த்து வழிபடுவதில்லை.. மேலும் இந்த தர்மம் சாதி அமைப்பை எதிர்ப்பதுடன், விலங்கு பலிகளுக்கு எதிராக உள்ளது. இந்த வைணவப் பிரிவு *தாஸ்ய பக்தி*யை கடைப்பிடிக்கிறது. தாஸ்ய பக்தியில் தன்னலமின்றி, கிருஷ்ணருக்கு சேவை செய்யும் ஒரு ஜீவாத்மாவின் பக்தி மிக உயர்ந்த மற்றும் தூய்மையான வடிவமாகக் கருதப்படுகிறது
கடவுள் மீதான அன்பின் மேம்பட்ட நிலையில் இருக்கும்போது தாஸ்ய பக்தி இயல்பாகவே வரும். எடுத்துக்காட்டாக இராமாயணத்தில் பரதன், இலட்சுமணன் மற்றும் அனுமான் ஆகியோர் இராமர் மீது கொண்ட பக்தியை *தாஸ்ய பக்தி* என்று அழைக்கப்படுகிறது.
# ஏகசரண தர்மம்

## கடவுளின் இயல்பு

ஏகாசரண தர்மம், அருவமான (நிர்குண) கடவுளை ஒப்புக்கொண்டாலும், தனிப்பட்ட முறையில் (சகுண) கிருஷ்ணரை வழிபாட்டிற்குரியவராக அடையாளப்படுத்துகிறது. இது நாராயணனை அடையாளப்படுத்துகிறது. கௌடிய வைணவத்தைப் போலல்லாமல், அத்வைதம் கடவுளுக்கு பயன்படுத்தப்படும் பெயர்களான பிரம்மம், *பரமாத்மா* மற்றும் பரப்பிரம்மன் இடையே எந்த வேறுபாட்டையும் ஏகசரண தர்மம் மறுக்கவில்லை.ஏகசரண தர்மத்தில் நாராயணனை சில சமயங்களில் விஷ்ணுவுக்கு ஒத்ததாகப் பயன்படுத்தப்பட்டாலும், விஷ்ணு, பிரம்மா மற்றும் சிவன் ஆகிய கடவுளர் கீழ் தெய்வீகத்தன்மை கொண்டவர்களாகக் கருதப்படுகிறார்கள்.  
இத்தர்மத்தில் வழிபாட்டுக்குரிய கடவுளாக நாராயணனை ஒரு அன்பான கடவுளாகக் கருதப்படுகிறார், அவர் பக்தர்களை ஈர்க்கும் மங்களகரமான பண்புகளைக் கொண்டவர். அவர் இரட்டையர் அல்லாதவர், சர்வ வல்லமையுள்ளவர் மற்றும் சர்வ அறிவுள்ளவர்; படைப்பாளர், பராமரிப்பவர் மற்றும் அனைத்தையும் அழிப்பவர். அவர் கருணை உள்ளவர், தீனபந்து (எளியவர்களின் நண்பர்), பக்த-வத்சலன் (பக்தர்களின் அன்புக்குரியவர்) மற்றும் பதித-பாவனன் (பாவிகளின் மீட்பர்) போன்ற தார்மீக குணங்களையும் கொண்டுள்ளவர். இது மற்ற கடவுள்களின் இருப்பை மறுக்கவில்லை என்றாலும், கிருஷ்ணன் எனும் நாராயணன் மட்டுமே வழிபாட்டுக்குரியவர் என்றும் மற்றவர்கள் கண்டிப்பாக விலக்கப்பட்டவர்கள் என்றும் வலியுறுத்துகிறது.
# ஏகசரண தர்மம்

## கடவுளின் இயல்பு

### கிருஷ்ணர்

ஏகாசரண தர்மத்தில் பக்தியின் மையப் பொருள் கிருஷ்ணரே. கிருஷ்ணரே அனைத்து கடவுளரை விட உயர்ந்தவர். பிற அனைத்து தெய்வங்களும், கிருஷ்ணருக்கு கீழ்ப்படிந்தவர்களே.. இத்தர்மத்தில் கிருஷ்ணர் மட்டுமே உயர்ந்த வழிபாட்டிற்குரியவர். ஆச்சாரியர் சங்கரதேவின் கூற்றுப்படி, கிருஷ்ணர் அல்லது நாராயணர் மட்டுமே உயர்ந்த உண்மை அல்லது பரப்பிரம்மம் மற்றும் விஷ்ணுவின் அவதாரம் ஆவார். கிருஷ்ணரே முழுமுதற் கடவுள் ஆவார்.
# ஏகசரண தர்மம்

## கடவுளின் இயல்பு

### ஜீவன் மற்றும் மோட்ச தத்துவம்

ஜீவன் அல்லது ஜீவாத்மா, உருவம் கொண்ட சுயம் நாராயணனைப் போன்றதே.ஜீவாத்மா மாயையால் மூடப்பட்டு துன்பத்தால் அவதிப்படுகிறது.அகங்காரம் அழிக்கப்படும்போது, ஜீவன் தன்னை பிரம்மமாக உணர முடியும். ஜீவன் அதன் இயல்பான நிலைக்கு மீட்டெடுக்கப்படும் போது (மாயை நீக்கப்படும்போது) ஜீவன் முக்தி (விடுதலை) அடைகிறது. மற்ற வைணவ ஆச்சாரியர்களான இராமானுஜர், மாத்வர், நிம்பர்க்கர், வல்லபாச்சாரியார், சைதன்யர் ஆகியோர் விதேக முக்தியை (இறந்த பிறகு முக்தி) மட்டுமே அங்கீகரித்தாலும், ஏகாசரண தர்ம ஆச்சாரியர்கள் கூடுதலாக சீவ முக்தியை (வாழும் போதே முக்தி) அங்கீகரித்துள்ளனர். வைணவம் கூறும் ஐந்து வகையான விதேக முக்திகளில், ஏகாசரண தர்மம் *சாயுஜ்யம்* வடிவ முக்தியை நிராகரிக்கிறது. கிருஷ்ண பக்தி என்பது முக்திக்கான வழிமுறையல்ல, மாறாக அதுவே மோட்சம் ஆகும்.
# ஏகசரண தர்மம்

## நாராயணனே கிருஷ்ணன்

நாராயணனே கிருஷ்ணன் என ஏகசரண தர்மம் வலியுறுத்துகிறது. நாராயணர் என்று பொதுவாக வணங்கப்படுவது கிருஷ்ணரின் வடிவத்தில்தான். கிருஷ்ணரின் விளக்கம் பாகவத புராணத்தில் உள்ளதை அடிப்படையாகக் கொண்டது. அவர் தனது பக்தர்களுடன் வைகுண்டத்தில் வசிப்பவர். பிற வைணவப் பிரிவுகளில் பரவலாகக் காணப்படும் *மதுர பாவம்* ஏகசரண தர்மத்தில் தனித்துவமாக இல்லை.
# ஏகசரண தர்மம்

## நான்கு கொள்கைகள்

ஏகசரண தர்மத்தின் நான்கு கொள்கைகள்:
1. நாமம் (பெயர்) - கிருஷ்ணரின் நாமத்தையும், குணங்களையும் ஜெபித்தல், பாடுதல்.
1. கடவுள் - முழுமுதற் கடவுளான கிருஷ்ணர் என்ற ஒரே கடவுளை வணங்குதல்.
1. குரு - குரு அல்லது ஆன்மீக ஆசானை வணங்குதல்.
1. பக்தர்கள்- கிருஷ்ண பக்தர்களின் சங்கம் அல்லது கூட்டம்
# ஏகசரண தர்மம்

## மூன்று புனித நூல்கள்

ஏகசரண தர்மத்தின் முக்கிய நூல் சங்கரதேவின் *பாகவதம்*. பிற மூன்று நூல்கள் சங்கர்தேவ் இயற்றிய *கீர்த்தனை கோஷா* மற்றும் *மாதவதேவ்* இயற்றிய மற்றும் *நாம கோஷா* மற்றும் *இரத்தினாவளி* ஆகிய கீர்த்தனை நூல்கள் ஆகும்.
# ஏகசரண தர்மம்

## உட்பிரிவுகள்

ஏகசரண தர்மத்தை நிறுவிய சங்கரதேவின் இறப்பிற்குப் பிறகு, *மாதவதேவ்* இதன் ஆச்சாரியராக செயல்பட்டார். *தாமோதரதேவ்* மற்றும் *ஹரிதேவா* ஆகியோர் மாதவதேவை குருவாக ஏற்காததால், அவர்கள் தனியாக *பிரம்ம சங்கதி* என்ற உட்பிரிவை நிறுவினர். தனக்கு அடுத்த குரு யார் என்ற கூறாது குரு மாதவதேவ் இறந்தார். இதனால் ஏகசரண தர்மததின் மூன்று முக்கிய சீடர்களான *பபானிபூரியா கோபால் அதா* என்பவரின் தலைமையில் *கால சங்கதி* என்ற பிரிவும், புருசோத்தம் தாக்கூர் தலைமையில் *புருஷ சங்கதி* என்ற பிரிவும், *மதுரதாஸ் கோபால்* தலைமையில் *நிகா சங்கதி* என்ற பிரிவுகள் நிறுவப்பட்டது..
# இரசியா பானு

**இரசியா பானு** (*Razia Banu*) வங்காளதேசத்தைச் சேர்ந்த ஓர் அரசியல்வாதியாவார். 1926 ஆம் ஆண்டு சூன் மாதம் 24 ஆம் தேதியன்று இவர் பிறந்தார். வங்காளதேசத்தில் அவாமி லீக் கட்சி அரசியல்வாதியாகவும் , முன்னாள் வங்காளதேச நாடாளுமன்ற உறுப்பினராகவும் அறியப்படுகிறார்.
# இரசியா பானு

## ஆரம்பகால வாழ்க்கை மற்றும் குடும்பம்

இரசியா பானு முந்தைய வங்காள மாகாணத்தில் உள்ள டாக்கா மாவட்டத்தில் ஒரு வங்காள முசுலீம் குடும்பத்தில் பிறந்தார். இவரது தந்தை, பையாம் மியாவின் மகனான வச்சீர் அலி, முதல் வங்காள முசுலீம் துணைக் கோட்ட அலுவலர் ஆவார். இவரது தாயார் நஃபிசா பீபி வங்காளத்தின் முதல் பிரதம மந்திரியான ஏ. கே. பசுலுல் அக்கின் மகளும், வங்காளதேச அரசியல்வாதியான ஏ. கே. பைசுல் அக்கின் சகோதரியுமாவார்.
# இரசியா பானு

## தொழில்

1954 ஆம் ஆண்டில் பானு கிழக்கு வங்காள சட்டப்பேரவை உறுப்பினராகத் தேர்ந்தெடுக்கப்பட்டார். வங்காள தேசத்தின் சுதந்திரத்திற்குப் பிறகு, 1973 ஆம் ஆண்டில் அவாமி லீக் வேட்பாளராக பெண்கள் ஒதுக்கப்பட்ட இடத்திலிருந்து முதல் இயாதியா சங்கசத்திற்கு தேர்ந்தெடுக்கப்பட்டார்.
# இரசியா பானு

## தனிப்பட்ட வாழ்க்கை

போலாவில் உள்ள படமாராவைச் சேர்ந்த வங்காளதேச அரசாங்கச் செயலாளரான சையத் மக்பூபுர் ரகுமானை பானு திருமணம் செய்து கொண்டார்.
# பத்தூர் மலை

**பத்தூர் மலை** (ஆங்கிலம்: *Mount Batur*; இந்தோனேசியம்: *Gunung Batur*) என்பது இந்தோனேசியா, பாலி தீவில் அகோங் மலையின் வடமேற்கே இரண்டு அகன்ற எரிமலைவாய்களின் *(Caldera)* மையத்தில் அமைந்துள்ள ஒரு செயல்நிலை எரிமலை ஆகும். பத்தூர் மலையின் தென்கிழக்குப் பகுதியில், 10 கீமீ நீளம்; 13 கிமீ அகலத்திற்ற்கு ஓர் எரிமலைப் பெருவாய் ஏரி உள்ளது.  
பெரிய எரிமலைப் பெருவாய்; 7.5 கி.மீ நீளமுள்ள சிறிய எரிமலைவாய் ஆகிய இரு எரிமலைவாய்களும்; புவியின் பாறைக் குழம்புகள் *(Magma Chamber)* உள்வாங்கியதால் உருவாகின என புவியியலாளர்கள் கருதுகின்றனர். முதல் பெரிய பாறைக் குழம்பு சரிவு சுமார் 29,300 ஆண்டுகளுக்கு முன்பு நிகழ்ந்தது. பத்தூர் மலையின் பெரிய அளவிலான அண்மைய வெடிப்பு 1804-ஆம் ஆண்டும்; மிக அண்மைய வெடிப்பு 2000-ஆம் ஆண்டும் நிகழ்ந்தன.  
1963-ஆம் ஆண்டு பத்தூர் மலை மீண்டும் ஒருமுறை சிறிய அளவில் வெடித்தது. அப்போது உருவான எரிமலைக் குழம்புப் பாறைகளை, தற்போது கிந்தாமணி நகரத்திலும் கணிசமான அளவில் பார்க்க முடியும்.
# பத்தூர் மலை

## பொது

பத்தூர் எரிமலையின் முன்னாள் எரிமலைப் பெருவாய்கள், தற்போது மக்கள் அதிகமாக வாழும் பகுதிகளாக உள்ளன. அங்குள்ள 15 கிராமங்களில் கெடிசான், சொங்கான், துருன்யான், தோயா பூங்கா ஆகிய நான்கு கிராமங்களும் மிக முக்கியமான கிராமங்களாகும்.  
இங்குள்ள உள்ளூர்வாசிகள் பெரும்பாலும் தங்களின் வருமானத்திற்காக வேளாண்மையை நம்பியுள்ளனர். அதே வேளையில் சுற்றுலா துறையும் பெரிய அளவில் பிரபலமடைந்து வருகிறது.  
செப்டம்பர் 20, 2012 அன்று யுனெஸ்கோ, பத்தூர் எரிமலையின் எரிமலைப் பெருவாய்ப் பகுதிகளை உலகளாவிய புவிசார் பூங்காக்கள் வலையமைப்பின் *(Global Geoparks Network)* ஒரு பகுதியாக அறிவித்தது.
# பத்தூர் மலை

## காட்சியகம்

**பத்தூர் மலை மலையின் காட்சிப் படங்கள்:**
# மக்மூதா அக் சௌத்ரி

**மக்மூதா அக் சௌத்ரி** (*Mahmuda Huq Chowdhury*) வங்காளதேசத்தைச் சேர்ந்த ஒரு முன்னாள் தூதர் ஆவார். பூட்டானுக்கான வங்காளதேசத்தின் தூதராகவும் வங்காளதேசத்தின் முதல் பெண் தூதராகவும் அறியப்படுகிறார்.
# மக்மூதா அக் சௌத்ரி

## ஆரம்பகால வாழ்க்கை.

மக்மூதா அக் சௌத்ரி பிறந்தபோது, இவரது தாய்க்கு 14 வயது மட்டுமேயாகும். திருமணத்திற்கு முன்பு இவர் கல்வி கற்பதை அவரது தாயார் உறுதி செய்தார். பின்னர் இவர் ஐக்கிய இராச்சியத்திற்கான வங்காளதேசத்தின் துணை உயர் ஆணையராக நியமிக்கப்பட்டார்.
# மக்மூதா அக் சௌத்ரி

## மரபு

2021 ஆம் ஆண்டில், சௌத்ரியின் கணவர் மற்றும் சௌத்ரியை அடிப்படையாகக் கொண்ட ஒரு திரைப்படமான தம்பாரா, 2021 ஆம் ஆண்டில் தயாரிப்பைத் தொடங்கியது. பெர்டசு அகமது இவரது கணவராகவும், அபீப் பாப்னா இவராகவும் நடிப்பார்கள். இந்த திரைப்படத்தை சிட்டகாங் பெருநகர காவல்துறை தயாரித்தது.
# இலந்தனம்(III) சல்பேட்டு

**இலந்தனம்(III) சல்பேட்டு** (*Lanthanum(III) sulfate*) என்பது La<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். பல்வேறு நீரேற்றுகளாக உருவாவதால் இச்சேர்மத்தின் வாய்ப்பாட்டை La<sub>2</sub>(SO<sub>4</sub>)<sub>3</sub>xH<sub>2</sub>O (0 ≥ x ≥ 9) என்றும் எழுதலாம். மிகவும் பொதுவான நீரேற்று இலந்தனம்(III) சல்பேட்டு ஒன்பதுநீரேற்று ஆகும். இவை அனைத்தும் வெள்ளை நிற திடப்பொருட்களாகும். தாதுக்களிலிருந்து இலந்தனம் உற்பத்தி செய்வதில் இலந்தனம்(III) சல்பேட்டு ஓர் இடைநிலைப் பொருளாகும்,
# இலந்தனம்(III) சல்பேட்டு

## தயாரிப்பு

நீர்த்த கந்தக அமிலத்தில் இலந்தனம் அல்லது இலந்தனம் ஐதராக்சைடைக் கரைத்து, பின்னர் கரைசலை ஆவியாக்குவதன் மூலம் இதன் ஒன்பதுநீரேற்றைத் தயாரிக்கலாம்:
:2 La + 3 H<sub>2</sub>SO<sub>4</sub> → La<sub>2</sub>(SO<sub>4</sub>)<sub>3</sub> + 3 H<sub>2</sub>  
நீரேற்றுகளை 300 பாகை செல்சியசு வெப்பநிலைக்கு சூடேற்றினால் நீரற்ற இலந்தனம்(III) சல்பேட்டை தயாரிக்க இயலும்.
# இலந்தனம்(III) சல்பேட்டு

## வினைகள்

நீரற்ற இலந்தனம்(III) சல்பேட்டை மேலும் சூடாக்கினால் 775 °செல்சியசு வெப்பநிலையில் La<sub>2</sub>O<sub>2</sub>SO<sub>4</sub> சேர்மமும் 1100 °செல்சியசு வெப்பநிலையில் இலந்தனம் ஆக்சைடு சேர்மமும் கிடைக்கின்றன.
# பாலி பட்டம் விடும் விழா

**பாலி பட்டம் விடும் விழா** (*Bali Kite Festival*) என்பது பாலியின் சனூர் கடற்கரையில் உள்ள படாங் கலக் பகுதியில் யூலை மாதம் ஆண்டுதோறும் நடைபெறும் சர்வதேச பட்டம் விடும் விழாவாகும். பாரம்பரிய இராட்சத பட்டங்கள் (4 மீட்டர் அகலம், கிட்டத்தட்ட 10 மீட்டர் நீளம்) தென்பசார் கிராமங்களைச் சேர்ந்த ( *பஞ்சார்* ) அணிகளால் தயாரிக்கப்பட்டு போட்டிப்போட்டு பறக்கவிடப்படுகின்றன. இந்த நிகழ்வானது, நல்ல விளைச்சலை வழங்கிய இந்து கடவுள்களுக்கு நன்றி தெரிவிக்கும் ஒரு பருவகால சமய விழாவாகும்.  
பட்டம் விடும் அணிகளில் சுமார் 70 முதல் 80 பேர் இருப்பர். ஒவ்வொரு அணியும் சொந்தமாக பாரம்பரிய கேமலன் இசைக்குழு, கொடி ஏந்தியவர்களைக் கொண்டுள்ளது.  
பீபீன் (மீன் வடிவ), ஜங்கன் (பறவை வடிவ), பெக்குகன் (இலை வடிவ) ஆகியவை பட்டங்கள் இந்த காத்தாடி திருவிழாவின் போது பறக்கவிடப்படும் மூன்று பாரம்பரிய காத்தாடிகள் ஆகும். இந்தப் பட்டங்கள் 10 அல்லது அதற்கும் மேற்பட்ட வயதுள்ள பட்டம்விடுபவர்களைக் கொண்ட குழுக்களால் பறக்கவிடப்படுகின்றன. பீபீன் என்பது மிகப்பெரிய காத்தாடியாகும். அது அகன்ற வாய், பிளவுபட்ட வால் கொண்ட மீன் போன்ற தோற்றம் கொண்டது. ஜங்கன் என்பது 100 மீட்டருக்கும் கூடுதலான நீளத்தை எட்டக்கூடிய நீண்ட அகன்ற துணி வாலைக் கொண்டிருக்கும்.  
பெக்குகன் பட்டத்தை பறக்கவிட அதிக திறமை தேவை, ஏனெனில் அதன் நிலையற்ற வடிவத்தால் பெரும்பாலும் தரையை நோக்கி விழும் வாய்ப்பு கொண்டது. இந்தக் காத்தாடிகள் வடிவமைப்பில் சிவப்பு, வெள்ளை கருப்பு ஆகிய பாரம்பரிய வண்ணங்கள் பயன்படுத்தபடுகின்றன. ஒவ்வொரு வகை பாரம்பரிய காத்தாடிக்கும் தனியாக போட்டி உள்ளது. ஹீட்ஸில் சிறந்த ஏவுதல் மற்றும் மிக நீண்ட நேரம் பறக்கவிடுதல் போன்ற போட்டிகளுக்காக 10 அணிகள் போட்டியிடும். சில நேரங்களில், காத்தாடிகள் அருகிலுள்ள நெல் வயல்களில் விழுந்துவிடும், மேலும் குழு உறுப்பினர்கள் காத்தாடி தண்ணீரில் விழுவதற்கு முன்பு அதை மீட்க நெல் வயல்களின் வழியாக வேகமாகச் செல்ல வேண்டியிருக்கும்.  
'புதிய படைப்பு' ( *க்ரியாசி பாரு* ) காத்தாடிகளுக்கும் ஒரு போட்டி நடத்தப்படுகிறது, இதில் இந்து கடவுள்களைக் குறிக்கும் விரிவான முப்பரிமாண உருவங்கள் அல்லது விளம்பரதாரர் ஆதரவுப் பெற்ற பட்டங்கள் இடம்பெற்றிருக்கும். பாரம்பரிய மற்றும் புதிய படைப்பு காத்தாடிகள் மூங்கில் மற்றும் பருத்தி துணியால் வடிவமைக்கப்படுகின்றன.  
யூன் முதல் ஆகத்து வரையிலான வறண்ட காலத்தில், இந்தோனேசியாவின் பெரும்பாலான பகுதிகளில் காற்று தொடர்ந்து கிழக்கிலிருந்து மேற்கு நோக்கி வீசும். இந்தக் காலகட்டத்தில் பாலி மக்களில் குழந்தைகளும் பெரியவர்களும் காலியாக உள்ள நெல் வயல்களில் பட்டம் பறக்கவிடுகிறனர்.  
ஒரு கேம்லான் இசைக்குழுவானது விழா முழுவதுமான காலத்தில் இசையை வழங்குகிறது. இந்த விழா பல சுற்றுலாப் பயணிகளையும், சர்வதேச பட்டம் பற்றக்கவிடுபவர்களையும், பல உள்ளூர் பார்வையாளர்களையும் ஈர்க்கிறது.
# சுப்ரித்தி கோசு

**சுப்ரித்தி கோசு** (*Supriti Ghosh*)(28 ஆகத்து 1922 - 22 ஏப்ரல் 2009) என்பவர் ஓர் இந்திய வங்காளப் பாடகி ஆவார். மகிசாசுரமர்தினியின் 'பஜ்லோ தோமர் அலோர் பேனு' பாடல், பெரும்பாலான வங்காளிகளின் மனதில் இன்னும் நிலைத்து நிற்கிறது. மேலும், இவர் பல நவீன பாடல்களுக்கும் ரவீந்திர சங்கீதத்திற்கும் குரல் கொடுத்துள்ளார்.
# சுப்ரித்தி கோசு

## இளமை

சுப்ரித்தி கோசு இந்தியாவின் வடக்கு கொல்கத்தாவில் உள்ள மிர்சாபூர் தெருவில் ரவீந்திரநாத் மஜும்தார் மற்றும் கமலா தேவி ஆகியோருக்கு மகளாகப் பிறந்தார். இவர் தன் சகோதரி பாரதியுடன் சேர்ந்து பாடத் தொடங்கினார். இவர் மிக இளம் வயதிலேயே இசை உலகில் நுழைந்தார். தனது குழந்தைப் பருவத்தில், தனது மாமா, பிரபல இசைக்கலைஞரும் அனைத்திந்திய வானொலி பிரமுகருமான நிருபேந்திரநாத் மஜும்தாரின் வீட்டில் ஹேமந்த் குமார், பங்கஜ் முல்லிக், பிரேந்திர கிருஷ்ண பத்ரா, ஹிரென் போஸ் மற்றும் ராய்சந்த் போரல் போன்ற புகழ்பெற்ற பாடகர்களின் பாடல்களைக் கேட்கும் வாய்ப்பு இவருக்குக் கிடைத்தது. இவர்கள் ஒவ்வொரு முறையும் சுப்ரிதி கோசின் இசையால் கவரப்பட்டு, அவரை ஒலிப்பதிவுக் கூடத்தினைப் பார்வையிட அறிவுறுத்தினர். சிறுவயதில், மனோரஞ்சன் சென் என்பவரின் வழிகாட்டுதலின் கீழ் வசந்தி வித்யாவிதியில் இசைப் பயிற்சி பெற்றார். இங்கு இவரது இசை ஆசிரியர்கள் அனாதி கோஷ் தசுதிதர், நிதாய் கட்டக், ஜகத் கட்டக், சைலேசு தத் போன்றவர்கள் ஆவர்.
# சுப்ரித்தி கோசு

## தொழில்

குழந்தைப் பருவத்திற்குப் பிறகு, இவர்இசையின் மீது அதிக ஈடுபாடு கொண்டார். இதன் பிறகு, பொது விழாக்களில் திரைப்படப் பாடல்களைப் பாடுவதற்கான வாய்ப்புகளைப் பெறத் தொடங்கினார். இவர் பல படங்களில் பின்னணிப் பாடகியாகப் பணியாற்றியுள்ளார். 1933-ஆம் ஆண்டு, தனது 11 வயதில், வானொலியில் முதன்முறையாக ரவீந்திர சங்கீதத்தை நிகழ்த்தினார். 1936-ஆம் ஆண்டில், செனலோ இசைத்தட்டு நிறுவனம் நிறுவப்பட்ட பிறகு, இவரது முதல் பதிவு அந்த நிறுவனத்தால் வெளியிடப்பட்டது. இசைத்தட்டின் ஒரு பக்கம் கவிதை இசையும், மறுபுறம் கீர்த்தனையும் இருந்தது.  
எல்லா வகையான இசையிலும் இவருக்குச் சிறப்பு ஆர்வம் இருந்தது. ரவீந்திர சங்கீத் தவிர, நஸ்ருல் கீத்தி, அதுல் பிரசாதி பாடல், திஜேந்திர கீதி, தற்காலப் வங்காள மொழிப் போன்றவற்றை அவர் பாடியுள்ளார். திரைப்பட இயக்குநர் பிமல் ராய் 'ததாபி' படத்தில் 'ஓகோ சாதி மாம் சாதி' பாடலைப் பாட வைத்தார். இருப்பினும், அனைத்திந்திய வானொலியின் ஒலிப்பதிவுக்கூடம் மூலம் நேரடியாக ஒலிபரப்பப்பட்ட மகிசாசுரமர்தினியில் பங்கேற்ற பிறகு, இவரது குரல் வீட்டுப் பெயராக மாறியது.  
இவரது குரல் துர்கா தேவியின் பிரபலமான பந்தனா பாடலான 'பஜ்லோ தோமர் அலோர் பெனு' பாடலுடன் மிகவும் ஒத்ததாக இருந்தது. இந்தப் பாடல் மூலம், இவரது இசை அங்கீகாரம் பெரிதும் வளர்ந்துள்ளது. பாடல்களுடன் கூடிய பாடல்கள் வங்காள மக்களின் முக்கிய நீரோட்டத்தில் அதிகக் கவனத்தை ஈர்த்தன.
# மிம்லு சென்

**மிம்லு சென்** (*Mimlu Sen*)(பிறப்பு 1949) என்பவர் இந்திய எழுத்தாளரும், மொழிபெயர்ப்பாளரும், இசைக்கலைஞரும், இசையமைப்பாளரும் தயாரிப்பாளரும் ஆவார்.  
மிம்லு தனது முதல் புத்தகமான *பால்சுபியரை* 2009-இல் வெளியிட்டார். 2010ஆம் ஆண்டு இது *தி கனி கேதரர்சு* என்ற பெயரில் வெளியிடப்பட்டது. வங்காளத்தின் கிராமப்புறங்களில் சென்னின் சாகசங்களை *தி கனி கேதரர்சு* விவரிக்கிறது என்று பியர்ஸ் மூர் ஈட் கூறினார்.  
வங்காள மொழி இசைக்கலைஞர் பபன் தாசு பவுலின் வாழ்க்கைத் துணையாக, சென், பாபனுடன் அனைத்து இசைப் பதிவுகளிலும் இணைந்து பணியாற்றினார். உலகம் முழுவதும் இவருடைய குழுவுடன் இணைந்து இசை நிகழ்ச்சிகளை நடத்தி நிர்வகிக்கிறார். 2002-ஆம் ஆண்டில், பிரசெல்சைத் தளமாகக் கொண்ட பெல்ஜிய இசைத்தட்டு நிறுவனமான *ஃபோன்டி மியூசிகாலி* வெளியிட்ட, பாபன் தாசு பவுல், கவுர் க்யாபா மற்றும் நிமாய் கோசுவாமி ஆகியோருடன் இணைந்து *லெ சாண்ட் தேஸ் பவுல்ஸ் - மனுச்சே ஓ ராவுதன்* என்ற வங்காள மொழி பாடல் இசைத்தொகுப்பில் இவர் இணைந்து பணியாற்றினார்.
# மிம்லு சென்

## ஆரம்ப கால வாழ்க்கை

சென் இந்தியாவின் மேகாலயாவின் சில்லாங்கில் பிறந்தார். 1960கள் மற்றும் 1970களில் இவர் கொல்கத்தாவில் படித்தார். இக்காலத்தில் வியட்நாம் போரை முடிவுக்குக் கொண்டுவரக் கோரி தெருப் போராட்டங்களில் பங்கேற்றார். நக்சலைட்டு இயக்கத்திற்காக இவர் சிறையில் அடைக்கப்பட்டார்.
# மிம்லு சென்

## நூல் பட்டியல்

-
-
# மிம்லு சென்

## இசைத் தொகுப்பு

- *லே சாண்ட் டெசு பால்சு - மனுச்சே ஓ ரவுடன்* (2002, பபன் தாசு பால், கோர் கியாபா & நிமாய் கோசுவாமியுடன் )
# புளுட்டோனியம்(IV) சல்பேட்டு

**புளுட்டோனியம்(IV) சல்பேட்டு** (*Plutonium(IV) sulfate*) என்பது Pu(SO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரேற்றாகவும் இச்சேர்மம் உருவாவதால் இதன் வாய்ப்பாட்டை Pu(SO<sub>4</sub>)<sub>2</sub>.xH<sub>2</sub>O என்றும் எழுதலாம். பெரும்பாலும் டெட்ரா ஐதரேட்டு எனப்படும் நான்கு நீரேற்றாக இச்சேர்மம் காணப்படுகிறது. x=4 ஆக இருக்கும்போது நான்கு நீரேற்றாகவும் as well as an anhydrous form, where *x*=0. x=0 ஆக இருக்கும்போது நீரிலியாகவும் புளுட்டோனியம்(IV) சல்பேட்டு காணப்படுகிறது. புளூட்டோனியத்திற்கான முதன்மை பகுப்பாய்வுத் தரமாக நான்குநீரேற்று பயன்படுத்தப்படுகிறது.
# புளுட்டோனியம்(IV) சல்பேட்டு

## தயாரிப்பு

புளுட்டோனியம்(IV) அயனிகள் நீரிய கரைசலில் உள்ள பைசல்பேட்டு அல்லது சல்பேட்டு அயனிகளுடன் வினைபுரியும் போது புளுட்டோனியம்(IV) சல்பேட்டு உருவாகிறது:  
:Pu<sup>4+</sup>(நீரிய) + 2 HSO<sup>4-</sup>(நீரிய) -> Pu(SO<sub>4</sub>)<sub>2</sub>(நீரிய) + 2 H+(நீரிய)
:Pu<sup>4+</sup>(நீரிய) + 2 SO<sub>4</sub><sup>2-</sup>(நீரிய) -> Pu(SO<sub>4</sub>)<sub>2</sub>(நீரிய)
# புளுட்டோனியம்(IV) சல்பேட்டு

## வினைகள்

உயர் வெப்பநிலையில் (~800°செல்சியசு), புளுட்டோனியம்(IV) சல்பேட்டு நான்குநீரேற்று சிதைவடைகிறது. முதலில் அதன் நீரை வெளியிட்டு நீரற்ற புளுட்டோனியம்(IV) சல்பேட்டை உருவாக்குகிறது. பின்னர் கந்தக ஆக்சைடுகளை வெளியிட்டு புளுட்டோனியம்(IV) ஆக்சைடை உருவாக்குகிறது.  
இருப்பினும், சாதாரண வெப்பநிலையில், அதிக ஈரப்பதத்திலும் கூட, புளுட்டோனியம்(IV) சல்பேட்டு நான்குநீரேற்று காற்றில் நிலையாக இருக்கும்.
# புளுட்டோனியம்(IV) சல்பேட்டு

## கட்டமைப்பு

புளுட்டோனியம்(IV) சல்பேட்டு நான்குநீரேற்று ஈந்தணைவிகள் ஒற்றைப் பற்களுடையவையாகும். நீரில் உள்ள புளுட்டோனியம் அணுக்கள், ஆக்சிசன் அணுக்கள் மற்றும் சல்பேட்டு மூலக்கூறுகளுக்கு இடையே பிணைப்புகள் உள்ளன. ஒவ்வொரு புளுட்டோனியம் அணுவும் 8 என்ற ஒருங்கிணைப்பு எண்ணையும், சதுர எதிர்ப்பட்டக ஒருங்கிணைப்பு வடிவவியலையும் கொண்டுள்ளன. புளுட்டோனியம்(IV) சல்பேட்டு நான்குநீரேற்றுப் படிகங்கள் நேர்ச்சாய்சதுரப் படிக அமைப்பைக் கொண்டுள்ளன. நீர் மூலக்கூறுகளில் உள்ள ஐதரசன் அணுக்களுக்கும் புளுட்டோனியம் அணுவுடன் இணைக்கப்படாத சல்பேட்டு அயனிகளில் உள்ள ஆக்சிசன் அணுக்களுக்கும் இடையில் ஐதரசன் பிணைப்புகள் உள்ளன.
# புளுட்டோனியம்(IV) சல்பேட்டு

## புறவேற்றுமைகள்

புளுட்டோனியம்(IV) சல்பேட் நான்குநீரேற்று இரண்டு புறவேற்றுமை வடிவங்களைக் கொண்டுள்ளது. அவை – α-Pu(SO<sub>4</sub>)<sub>2</sub>·4H<sub>2</sub>O மற்றும் β-Pu(SO<sub>4</sub>)<sub>2</sub>·4H<sub>2</sub>O. இரண்டு வடிவங்களும் ஒரே மூலக்கூறு வடிவவியலைப் பகிர்ந்து கொள்கின்றன, ஆனால் ஐதரசன் பிணைப்புகளின் செயல்பாட்டுத் தன்மையில் வேறுபடுகின்றன. α-வடிவம் ~120° செல்சியசு வெப்பநிலையில் β-வடிவமாக மாறுகிறது.  
ஆல்பா-புளுட்டோனியம்(IV) சல்பேட் நான்குநீரேற்று என்பது a=26.53Å, b=12.00Å, மற்றும் c=5.69Å பரிமாணங்களைக் கொண்ட ஓர் அலகு செல்களைக் கொண்டுள்ளது. இங்கு ஓர் அலகு செல்லிற்கு 8 வாய்ப்பாட்டு அலகுகள் உள்ளன.  
β-புளுட்டோனியம்(IV) சல்பேட் நான்குநீரேற்று என்பது a=14.54Å, b=10.98Å, மற்றும் c=5.67Å பரிமாணங்களைக் கொண்ட ஓர் அலகு செல்லைக் கொண்டுள்ளது. இங்கு ஓர் அலகு செல்லிற்கு நான்கு வாய்ப்பாட்டு அலகுகள் உள்ளன.
# புளுட்டோனியம்(IV) சல்பேட்டு

## தீங்குகள்

புளுட்டோனியம்(IV) சல்பேட்டு மிகவும் ஆபத்தான சேர்மமாகும். ஏனெனில் இது கதிரியக்கமாகவும் புற்றுநோயை உண்டாக்கும் தன்மையுடனும் உள்ளது.
# இந்தாபூர் சட்டமன்றத் தொகுதி

**இந்தாபூர் சட்டமன்றத் தொகுதி** (Indapur Assembly constituency) என்பது மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது புனே மாவட்டத்தில் அமைந்துள்ளது. இது பாராமதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# இந்தாபூர் சட்டமன்றத் தொகுதி

## சட்டமன்ற உறுப்பினர்கள்

| 1952 | சங்கர்ராவ் பாஜிராவ் பாட்டீல் | இந்திய தேசிய காங்கிரசு </br> |
| --- | --- | --- |
| 1957 |  |  |
| 1962 |  |  |
| 1967 |  |  |
| 1972 |  |  |
| 1978 |  |  |
| 1980 | ராசேந்திர கோலாப் | இந்திய தேசிய காங்கிரசு (இ) |
| 1985 | கண்பத்ராவ் பாட்டீல் | இந்திய தேசிய காங்கிரசு </br> |
| 1990 |  |  |
| 1995 | அர்சுவர்தன் பாட்டீல் | சுயேச்சை |
| 1999 |  |  |
| 2004 |  |  |
| 2009 | இந்திய தேசிய காங்கிரசு </br> |  |
| 2014 | தத்தாத்ரே விதோபா பர்னே | தேசியவாத காங்கிரசு கட்சி </br> |
| 2019 |  |  |
| 2024 | } |  |
# இரத்னமாலா (நடிகை)

**இரத்னமாலா** (*Ratnamala*) (பிறப்பு: **கமல் பிவாந்த்கர்** 1924-24 ஜனவரி 1989) ஓர் இந்திய திரைப்பட நடிகை ஆவார். மராத்தி மற்றும் பாலிவுட் திரைப்படங்களில் தனது பாத்திரங்களுக்காக அறியப்பட்ட இவர், குறிப்பாக தாதா கோண்ட்கேவின் திரைப்படங்கள் முழுவதும் தொடர்ந்து அவரது தாயாராக நடித்ததற்காக, “தாதா கோன்ட்கேவின் தாய்” என்ற சிறப்பு பட்டத்தைப் பெற்றார்.
# இரத்னமாலா (நடிகை)

## தொழில் வாழ்க்கை

1938 ஆம் ஆண்டில், தனது பதினான்காவது வயதில், கமல் பிவாந்த்கர் என்ற திரைப் பெயரில் *பாக்வா ஜெண்டா* என்ற மராத்தி படத்தில் நடித்தார். பின்னர் இவரது பெயர் இரத்னமாலா என்று மாற்றப்பட்டது. அதன்பிறகு, *மாசி லட்கி* (1939) என்ற படத்தில் முதல் முறையாக கதாநாயகியாக நடித்தார். பின்னர், *ஸ்டேஷன் மாஸ்டர்* என்ற படம் மூலம் இந்தித் திரையுலகில் அறிமுகமானார்.  
இவரது பிரபலமான சில முக்கிய மராத்தி திரைப்படங்கள் பின்வருமாறு.*ருக்மிணி சுயம்வர்* (1946), *மாசா ராம்* (1949) ,*கோகுல்சா ராஜா* (1950), *ராம்ராம் பவனா* (1950) *சங்கத்தே ஐகா* (1959), *மணினி* (1961), *கோர்டாச்சி பயாரி* (1970), *ரங்கபஞ்சமி* (1961), *காளி பைகோ* (1970), *மும்பைச்சா ஜவாய்* (1970) .  
1971 ஆம் ஆண்டில் தாதா கொண்ட்கேவின் முதல் மராத்தி படமான *சொங்கத்யா* படத்தில் அவரது தாயாக இத்னமாலா திரையில் அறிமுகமானார். அதைத் தொடர்ந்து, *ஏக்தா ஜீவ் சதாஷிவ்* (1972), *ஹரியா நார்யா ஜிந்தாபாத்* (1972), *தபட்யா* (1973), *பாண்டு ஹவல்தார்* (1975), *ப்ரீத் துழி மாஜி* (1975), *ராம் ராம் கங்காரம்* (1977), *போட் லவீன் தித் குட்குல்யா* (1978), *லட்சுமி* (1978), *ஹையோச் நவ்ரா பாஹிஜே* (1980), *அலி அங்கவர்* (1982), *நவ்ரே சாகல் காதவ்* (1982), *தகலா லக்லி கல்* (1985), மற்றும் *முக்கா க்யா முக்கா* (1987) போன்ற படங்களில் நடித்தார்.
# இரத்னமாலா (நடிகை)

## சொந்த வாழ்க்கை

இரத்னமாலா இராஜா பண்டிட் என்பவரை மணந்தார். 1989 ஜனவரி 23 அன்று இறந்தார்.{
# நேவார் நடனம்

**நேவார் நடனம்** (*Newar dance*) பாரம்பரியமாக நேவார் மக்களால் நிகழ்த்தப்படும் நடனங்களின் முழு வரிசையையும் உள்ளடக்கியது.